“भीमा कोरेगांव हिंसा मामले में हुई गिरफ्तारियों के बाद नक्सलियों की एक बड़ी साजिश का खुलासा करते हुए पुणे पुलिस ने ऐसे सबूत मिलने का दावा किया है जिनसे पता चलता है कि नक्सली राजीव गांधी हत्याकांड की तर्ज पर प्रधानमंत्री मोदी की हत्या का प्लान बना रहे थे। भीमा कोरेगांव हिंसा मामले में बीते दिनों हुई पांच गिरफ्तारियों के बाद नक्सलियों की एक बड़ी साजिश का खुलासा हुआ है। पुणे पुलिस का कहना है कि उसे ऐसे सबूत मिले हैं, जिससे पता चलता है कि नक्सली ‘राजीव गांधी हत्याकांड’ की तर्ज पर प्रधानमंत्री मोदी की हत्या की साजिश रच रहे थे। पुलिस ने पुणे कोर्ट को बताया है कि प्रतिबंधित नक्सलवादी संगठन भाकपा (माओवादी) से संबंध होने के आरोप में पांच लोगों को गिरफ्तार किया गया था जिनमें से एक के घर में यह पत्र मिलने का दावा किया गया है। इस मामले पर पूर्व पुलिस अधिकारियों ने नक्सलियों के समर्थकों पर तीखा हमला बोलते हुए कहा कि माओवादियों और समर्थकों दोनों की कमर तोड़ने की जरूरत है। नक्सलियों के पास मिले पत्र से खुलासा हुआ है कि माओवादी पीएम मोदी को मारने के लिए ‘एक और राजीव गांधी कांड’ की योजना बना रहे हैं। 18 अप्रैल को रोना जैकब द्वारा कॉमरेड प्रकाश को लिखी गई चिट्ठी में कहा गया है कि हिंदू फासिज्म को हराना अब जरूरी हो गया है। मोदी की अगुवाई में हिंदू फासिस्ट तेजी से आगे बढ़ रहे हैं, ऐसे में उन्हें रोकना जरूरी है। चिट्ठी में लिखा गया है कि मोदी की अगुवाई में बीजेपी बिहार और बंगाल को छोड़ करीब 15 से ज्यादा राज्यों में सत्ता में आ चुकी है।”